
ДО 

ПРЕДСЕДАТЕЛЯ

ОБЩИНСКИ СЪВЕТ

БУРГАС

ДОКЛАДНА ЗАПИСКА 
ОТ 
КРАСИМИР СТОЙЧЕВ, ЗАМ. – КМЕТ „ФИНАНСИ, БЮДЖЕТ И ИКОНОМИКА“
ОТНОСНО: Възлагане на обществен превоз на пътници по автобусни линии от областната и републиканската транспортни схеми, квота на Община Бургас.

Уважаеми ОБЩИНСКИ СЪВЕТНИЦИ,

Съгласно чл.16в, ал.1 от Наредба №2 за условията и реда за утвърждаване на транспортни схеми и за осъществяване на обществени превози на пътници с автобуси, Общинският съвет възлага превозите по автобусни линии след проведена процедура по Закона за концесиите или Закона за обществените поръчки и в съответствие с Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/96 и (ЕИО) № 1107/70 на Съвета (L 315/1 от 3 декември 2007 г.), когато възложителят предвижда компенсиране на превозвачите за извършени разходи и/или им предоставя изключителни права срещу изпълнението на задължение за обществена услуга.
Маршрутните разписания на  линиите от републиканската и областната транспортни схеми, са синхрониирани с приета от  общински съвет транспортна схема на Община Бургас. В тази връзка, е  целесъобрано да се обяви и процедура по избор на изпълнители за квотите на Община Бургас от областната и републиканската транспортни схеми.  
Съгласно чл. 21 от Наредба №2 за условията и реда за утвърждаване на транспортни схеми и за осъществяване на обществени превози на пътници с автобуси, ангажимент на общината е да извърши  комбиниране на ефективни с неефективни линии (курсове),  комбиниране на автобусни линии (курсове) от различни транспортни схеми (областна и републиканска), както и  насочване на автобусите за превоз на не повече от 22 пътници по междуселищните автобусни линии с малък пътникопоток.
На основание чл. 21, ал. 1, т.23 от ЗМСМА, във връзка с чл.19, ал.2 от Закона за автомобилните превози, чл.16в, ал.1 и чл.16д, ал.1 и чл.21 от Наредба №2 за условията и реда за утвърждаване на транспортни схеми и за осъществяване на обществени превози на пътници с автобуси, предлагам Общински съвет Бургас да приеме следното 
РЕШЕНИЕ:

1. Да се проведе  процедура по реда на Закона за обществените поръчки за възлагане на обществен превоз на пътници по линиите от областната и републиканската транспортни схеми,  квота на Община Бургас  за срок от 10 (десет) години.
2. Делегира  изпълнението на своите функции относно подготовката, провеждането и избора на изпълнител/и по процедурата на Кмета на Община Бургас,  като го оправомощава да предприеме, извърши е приеме всички правни и фактически действия по провеждането и по реда на ЗОП чрез открита процедура, с посочения в т.1 предмет и условия. 
3. След  изтичане  сроковете  за обжалване влизане в сила на решението за избор на изпълнител, кметът да внесе доклад в общински съвет Бургас с предложение за възлагане на обществения превоз на определения/те  за изпълнител/и  участник/ци  в процедурата.

